Diari Oficial de la Generalitat Valenciana


Sumari del DOGV 7796, del 02-06-2016 (2016/3486)

RESOLUCIÓ de 16 de maig de 2016, de Conselleria d'Educació, Investigació, Cultura i Esport, per la qual s'accepta la donació efectuada de documents fotogràfics.
----------------------------------------------------------------------------------------------------------------------------------------------------------------

### Dades del document

Número de DOGV
:   7796

Data del DOGV
:   02-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3486


Data del document
:   16-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 16 de maig de 2016, de Conselleria d'Educació, Investigació, Cultura i Esport, per la qual s'accepta la donació efectuada de documents fotogràfics. [2016/3486]  
Lluís-Miren Zalbidea Gómez ha tingut la generositat d'oferir a la Generalitat, a títol gratuït, la donació dels seus fons fotogràfics. La donació que s'ofereix consisteix en 554 documents de fons fotogràfics.  
  
D'acord amb l'informe emés per la Direcció General de Cultura i Patrimoni, l'esmentada donació és de gran interés per a la Generalitat ja que incrementa el seu patrimoni fotogràfic i documental.  
L'article 43.1 de la Llei 14/2003, de 10 d'abril, de Patrimoni de la Generalitat, estableix que «l'acceptació d'herències, llegats i donacions a favor de la Generalitat correspon a la conselleria competent en matèria de patrimoni quan comprenga béns immobles o títols valors, encara que el testador o donant haja assenyalat un altre òrgan de la Generalitat, sense perjudici que en l'adscripció es tinga en compte l'esmentada voluntat. En el cas que comprenga únicament altres béns mobles, l'acceptació l'acordarà el departament o organisme al qual es destinen».  
  
Fent ús de les competències que assigna a la Conselleria d'Educació, Investigació, Cultura i Esport el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Acceptar la donació de Lluís-Miren Zalbidea Gómez dels seus fons fotogràfics, les dades tècniques de la qual es troben en l'expedient. El valor de l'esmentada donació s'estima en cinc mil cinc-cents euros (5.500 ?).  
  
Segon  
Aquesta resolució produirà efectes des de la notificació als donants, en els termes que preveuen l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 623 del Codi Civil.  
  
  
Tercer  
La present acceptació serà comunicada a la Conselleria d'Hisenda i Model Econòmic.  
  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 8 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 16 de maig de 2016.- El conseller d'Educació, Investigació, Cultura i Esport: Vicent Marzà Ibáñez.